kulupu Kupu en jan Kasa (toki Tosi: Krupp und Krause) li sitelen tawa lon ma Tosi pi open suno li jo e kipisi luka.kipisi nanpa wan li pana e sona lon kama wawa pali lon ma Tosi lon sinpin pi tenpo sike nanpa KLTTAMKTW (1933 kepeken nasin nanpa pona), lili li ante tan lipu kulupu Kupu en jan Kasa (toki Tosi: Krupp und Krause) pi jan Ka Anki En.sitelen tawa ni la jan li kama lukin e ma pali pi jan pali lon sinpin utala e ken pali (pona) pi ma Tosi pi open suno li suli e tenpo pi kama wawa pali tawa tenpo sike MMM (60 kepeken nasin nanpa pona) li pana e sitelen suli pi sama ala.
sitelen tawa ni li pana e lon pi jan Pe Kasa (Fred Krause), ona li pali lon kulupu Kupu.jan Pe Kasa li sona e nasin loje la, ona li lon kulupu pi nasin loje li sona e ni: kulupu Kupu li lanpan e mani mute tan esun utala.
jan Pe Kasa li pilin pona tawa utala pi jan pali tan pilin ante lon ma tomo Esun.jan li suli e kon ona taso ona li wan lon tenpo pini pi ma Tosi pi open suno.pini la ona li kama pali lon kulupu Kupu li pilin jasima tawa ni: jan lawa ona li wile lanpan pi ken ala e ijo pi ma Sesesele.ona li pali tan kulupu jan pi nasin loje li kama jan lawa pi kulupu Kupu.
sitelen tawa ni li jo e kipisi luka ni:
tan seme la telo linja Ken li pona lukin sama ni? (Warum ist es am Rhein so schön?)
kulupu pi len sinpin (Maskenball)
tawa tenpo tawa pi kala suli (Bis die Haie torkeln)
sike lon luka palisa lili li pakala (Zerbrochen sind die Ringe)
tenpo pi supa tan en toki pini (Die Zeit der Fundamente und Epilog)
kipisi nanpa wan tawa kipisi nanpa tu wan la sitelen open li kulupu Kupu en jan Kasa, taso kipisi nanpa tu tu en kipisi nanpa luka la sitelen open li jan Kasa en kulupu Kupu tan ni: kulupu pi jan pali li kama sewi.